## Odluka o izdavanju blagajničkih zapisa Narodne banke Hrvatske

### NN 104/1993 (19.11.1993.), Odluka o izdavanju blagajničkih zapisa Narodne banke Hrvatske

# NARODNA BANKA HRVATSKE

Na temelju članka 13. i 67. stavka 1. točke 9) Zakona o Narodnoj banci
Hrvatske ("Narodne novine", broj 74/92., 26/93. i 79/93.), Savjet
Narodne banke Hrvatske, na sjednici održanoj 16. studenoga 1993. godine,
donio je slijedeću

## ODLUKU

### o izdavanju blagajničkih zapisa Narodne banke Hrvatske

I.

Narodna banka Hrvatske izdavat će, radi reguliranja količine novca u
opticaju, prenosive blagajničke zapise

II.

Blagajničke zapise mogu zapisivati kod Narodne banke Hrvatske banke
u svoje ime i za svoj račun ili u svoje ime i za tuđi račun, na Način i
uvjete koji su utvrđeni ovom odlukom.

Blagajničke zapise Narodna banka Hrvatske će izdavati sukladno Projekciji
monetarne politike i tekućim monetarnim kretanjima.

III.

Narodna banka Hrvatske prodavat će blagajničke zapise bankama na aukcijama
što ih sama organizira na temelju odluke guvernera Narodne banke Hrvatske.

U razdoblju između dvije aukcije Narodna banka Hrvatske prodavat će
blagajničke zapise na međubankarskom tržištu novca ili putem direktne ponude
bankama.

Uvjeti pod kojima će Narodna banka Hrvatske prodavati blagajničke zapise
na pojedinoj aukciji, a koje odredi Guverner Narodna banke Hrvatske, poslovna
su tajna Narodne banke Hrvatske i ne smiju se priopćavati drugim osobama.

IV.

Blagajničke zapise koje je Narodna banka Hrvatske prodala prema ovoj
Odluci, banke ne mogu podnijeti na naplatu prije isteka roka na koji su
upisani.

Izuzetno od odredbi stavka 1. ove točke. odlukom guvernera Narodne banke
Hrvatske može otkupiti vlastite blagajničke zapise i prije isteka roka
na koji su upisani zavisno od tekućih monetarnih kretanja i stanja likvidnosti
banaka.

V.

Obveze po osnovi kamate, koje proizlaze iz blagajničkih zapisa izdanih
po odredbama ove odluke, Narodna banka Hrvatske izvršava mjesečno odnosno
o roku dospijeća, uz primjenu konformne stope za broj dana za koji se obračunava
kamata.

VI.

Narodna banka Hrvatske će, po potrebi, bankama izdavati potvrde o upisu
blagajničkih zapisa.

Ukoliko banka ili druga pravna osoba proda blagajničke zapise Narodne
banke Hrvatske prije roka dospijeća drugoj banci ili pravnoj osobi mora
o tome, odmah a najkasnije u roku od dva radna dana izvijestiti Narodnu
banku Hrvatske.

VII.

Na dan stupanja na snagu ove odluke prestaje važiti Odluke o izdavanju
blagajničkih zapisa. Narodne banke Hrvatske ("Narodne novine",
broj 50/93.).

VIII.

Ova odluka stupa na snagu danom objave u "Narodnim novinama".

O. br. 181/93.

Zagreb, 16. studenoga 1993.

Predsjednik Savjeta Narodne banke Hrvatske

Guverner Narodne banke Hrvatske

**dr. Pero Jurković, v. r.**

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Odluka, NN 104/1993-2007
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)